**ΥΛΙΚΟ ΜΑΘΗΜΑΤΟΣ 15/5/24.**

ΘΑΝΑΣΗΣ ΒΑΛΤΙΣΝΟΣ, *ΣΤΟΙΧΕΙΑ ΓΙΑ ΤΗ ΔΕΚΑΕΤΙΑ ΤΟΥ 60*

**ΑΡΧΕΙAΚΕΣ ΠΗΓΕΣ ΚΑΙ ΤΕΚΜΗΡΙΑ :**

**ΛΕΞΕΙΣ ΚΛΕΙΔΙΑ :**

ΔΕΚΑΕΤΙΑ ΤΟΥ ’60. ΜΕΤΑ-ΜΥΘΟΠΛΑΣΙΑ, ΑΡΧΕΙΑΚΟ ΜΥΘΙΣΤΟΡΗΜΑ

**ΣΥΝΤΟΜΗ ΠΕΡΙΓΡΑΦΗ**

Το πεζογράφημα του Θανάση Βαλτινού *Στοιχεία για τη δεκαετία του ’60* αποτελεί ένα ξεχωριστό κείμενο στο σώμα της νεοελληνικής λογοτεχνίας. Και μόνο το απλό ξεφύλλισμα του βιβλίου αρκεί για να καταλάβει κανείς ότι το έργο ανθίσταται με ποικίλους τρόπους στις συνήθεις μυθιστορηματικές συμβάσεις με τις οποίες είναι εξοικειωμένος ο μέσος αναγνώστης. Αποτελείται από ένα κολάζ ντοκουμέντων που καταγράφουν και ζωντανεύουν ποικίλες πτυχές της δεκαετίας του 1960, διαπλέκοντας το ιδιωτικό με το δημόσιο (Αλεξιάδου, 2010). Απουσιάζει η γραμμικότητα και η συνέχεια στην αφήγηση, ενώ στη θέση μιας κυρίαρχης αφηγηματικής φωνής συναντάμε έναν μεγάλο αριθμό φωνών και οπτικών που διεκδικούν ένα μικρό σε έκταση κάθε φορά τμήμα του έργου. Παρόλα αυτά ο υπότιτλος «μυθιστόρημα» επιμένει στον σχετικό ειδολογικό χαρακτηρισμό του έργου. Υπό αυτή την έννοια το κείμενο θέτει πολλά και ενδιαφέροντα ζητήματα κυρίως όσον αφορά την έννοια της λογοτεχνικότητας, καθώς προκαλεί ποικιλοτρόπως και επιχειρεί να μετακινήσει τον ορίζοντα προσδοκιών του αναγνώστη.

**ΠΗΓΗ :** <https://4syn-thess2016.ekped.gr/wp-content/uploads/2016/04/vol3_146-012-022.pdf>

**ΒΙΒΛΙΟΓΡΑΦΙΑ/ΨΗΦΙΑΚΕΣ ΠΗΓΕΣ**

<https://www.eens.org/EENS_congresses/2010/Alexiadou_Theodouli.pdf>

<https://www.academia.edu/31634250/_%CE%98%CE%B1%CE%BD%CE%AC%CF%83%CE%B7%CF%82_%CE%92%CE%B1%CE%BB%CF%84%CE%B9%CE%BD%CF%8C%CF%82_%CE%91%CF%80%CF%8C_%CF%84%CE%B1_%CE%AF%CF%87%CE%BD%CE%B7_%CF%84%CE%B7%CF%82_%CE%99%CF%83%CF%84%CE%BF%CF%81%CE%AF%CE%B1%CF%82_%CF%83%CF%84%CE%B1_%CE%AF%CF%87%CE%BD%CE%B7_%CF%84%CE%B7%CF%82_%CE%B1%CF%86%CE%AE%CE%B3%CE%B7%CF%83%CE%B7%CF%82_%CE%A7%CF%81%CF%8C%CE%BD%CE%BF%CF%82_%CF%84%CF%87._46_%CE%A6%CE%B5%CE%B2%CF%81.2017_>

**ΚΕΙΜΕΝΟ ΜΕΛΕΤΗΣ :**

**ΑΠΟΣΠΑΣΜΑ 1**

Εν Λαρίση, τη 19η Μαρτίου 1960

Σεβαστέ κύριε προσωπάρχα,

Έμαθα πως παίρνετε ανθρώπους για την Αυστραλία από μια κοπέλα που φεύγει και αυτή και είναι παντελονού. Σας παρακαλώ, αν παίρνετε ακόμα να μου γράψετε τι χαρτιά να φτιάξω. Είμαι τριάντα έξι ετών και ορφανή γονέων. Η δουλειά μου είναι υφάντρια και νοσηλεία, ως αδελφή νοσοκόμα. Δεκατέσσερα χρόνια στο εργοστάσιο Καλαμοχέρα, όπου σταμάτησα λόγω ανικανοποίητου μιστού, και τέσσερα χρόνια σε κλινική.

Περιμένω απάντησή σας με όλα τα απαιτούμενα δικαιολογητικά προς εγγραφή σε καταλόγους σας και αν είναι δυνατόν το γράμμα συστημένο για να μη χαθεί. Διότι επείγομαι να φύγω.

Μετά τιμής

Δεσποινίς Μαρία Θωμά Καραγεωργίου

**ΑΠΟΣΠΑΣΜΑ 2**

«Ορεινή Σερρών 8.3.1966

Αγαπημένη μου εκπομπή «Η Ώρα της Γυναίκας»,

χαίρετε

Ελπίζω το γράμμα μου να φτάσει στα χέρια σας σαν όλα τα άλλα. Αγαπητή κυρία Μίνα, εσένα ζητάω να με βοηθήσεις. Όπως και μια άλλη φορά που μου είχες δώσει τη συμβουλή σου. Είμαι δεκαεπτά χρονών. Ένα κορίτσι όχι σαν τα άλλα, με φίλους και παρέες. Είμαι φτωχή και ήσυχη μα να το δράμα μου : Αγαπώ έναν πλούσιο, μα αυτός αδιαφορεί, δεν δίνει καμία σημασία σε μία ασήμαντη. Έχει φύγει τώρα από το μέρος μας που παραθέριζε αλλά δεν μπορώ να τον ξεχάσω και ας ξέρω καλά που είναι αδύνατον ένας αριστοκράτης Κολωνακιώτης να κοιτάξει μια χωριατοπούλα σαν και μένα. Αποφεύγω να τον σκέπτομαι, όμως κάθε βράδυ έρχεται στα όνειρά μου. Μήπως ξέρεις εσύ, καλή μου κυρία Μίνα, γιατί έρχεται στον ύπνο μου, αφού πολύ καλά ξέρω ότι δεν με αγαπάει ; Θα μου πεις είναι διότι πριν κοιμηθώ τον σκέπτομαι, γι’ αυτό. Όχι καλή μου κυρία Μίνα, έχω πάψει να τον σκέπτομαι από καιρό. Και όμως σε όνειρα ατέλειωτα τον βλέπω. Έχω ισχυρή θέληση να το ξεχάσω και θα τον ξεχάσω. Δεν αξίζει πια να κλαίω γι’ αυτόν, δεν του ταιριάζω εγώ, το ξέρω. Αυτός θέλει να πάρει ένα κορίτσι να μοιάζουν, να είναι μοντέρνα, να έχει φίλους, μια αριστοκράτισσα, μια Κολωνακιώτισσα. Εγώ όλα αυτά μου λείπουν. Μπορεί να μη λείπει η συμπάθεια, η ομορφιά, είμαι αρκετά καλούτσικη, αλλά αυτός είναι αριστοκράτης. Απάντησέ μου, καλή μου κυρία Μίνα, δώσε μου μια συμβουλή.

Μια ακροάτρια που σε λατρεύει.

*Ασήμαντη χωριατοπούλα*»

**ΑΣΚΗΣΗ /ΔΡΑΣΤΗΡΙΟΤΗΤΑ**

Αφού μελετήσετε προσεκτικά τα αποσπάσματα και αφού διαβάσετε την παραπάνω σχετική βιβλιογραφία, σχολιάστε το είδος της αφήγησης και την οργάνωση της αφηγηματικής δομής στο μυθιστόρημα του Θαν. Βαλτινού.

**ΜΗ ΚΑΘΟΔΗΓΟΥΜΕΝΗ ΜΕΛΕΤΗ/ΕΚΤΕΝΕΣΤΕΡΗ ΒΙΒΛΙΟΓΡΑΦΙΑ/ΔΙΚΤΥΟΓΡΑΦΙΑ**

<https://www.youtube.com/watch?v=y5LN6G1SWvM>

<https://ejournals.epublishing.ekt.gr/index.php/sas/article/viewFile/777/800>

<https://www.oanagnostis.gr/%CF%83%CF%84%CE%BF-%CE%B5%CF%81%CE%B3%CE%B1%CF%83%CF%84%CE%AE%CF%81%CE%B9-%CF%84%CE%B7%CF%82-%CF%80%CF%81%CE%BF%CF%86%CE%BF%CF%81%CE%B9%CE%BA%CF%8C%CF%84%CE%B7%CF%84%CE%B1%CF%82-%CF%84%CE%BF%CF%85/>

<https://www.tanea.gr/2017/09/27/lifearts/by-the-book/stin-ellada-ta-simantika-pragmata-ginontai-stis-apokliseis/>

<http://www.potheg.gr/TT.aspx?lan=1&Type=WRITER&writerId=7711471&TextType=BIBLIO>